કંટ્રોલ રૂમનાં સૂત્રોના જણાવ્યા મુજબ કાલુપુર રેલવે સ્ટેશન વિસ્તાર અને પ્રેમ દરવાજા ચાર રસ્તા ખાતે પાણી ભરાયાં હોવાની ફ‌િરયાદ તંત્રને મળી હતી, જોકે બાપુનગરમાં અનિલ સ્ટાર્ચ મિલ રોડ, આંબાવાડીના પંચવટી વિસ્તાર અને નારણપુરા વોર્ડ, નરોડા, અમરાઇવાડી, રામોલ, હાટકેશ્વર, રખિયાલ અને ગોમતીપુર, સેટેલાઇટના શિવરંજની માણેકબાગ ચાર રસ્તા સહિતના વિસ્તારમાં ઠેર ઠેર વરસાદી પાણી ફરી વળ્યાં હતાં. ચમનપુરા વિસ્તારમાં ઘુંટણસમાં પાણી ભરાવાથી હોડી ફેરવવી પડે તેવી વિકટ સ્થિતિ સર્જાઇ હતી. અંડરપાસને આજે સવારના ૯-૩પ કલાકે બંધ કરી દેવાયો હતો.